การประท้วงต่อต้านวัฒนธรรมคาโรชิในโตเกียว ค.ศ. 2018
**คาโรชิ** (ญี่ปุ่น: 過労死; โรมาจิ: *Karōshi*) แปลตรงตัวว่า "ตายจากการทำงานหนัก" เป็นคำในภาษาญี่ปุ่น เกี่ยวข้องกับการเสียชีวิตโดยฉับพลันที่เกิดจากการทำงาน สาเหตุทางการแพทย์ส่วนใหญ่ของคาโรชิคือหัวใจขาดเลือดเฉียงพลันและเส้นเลือดในสมองแตกฉับพลัน เป็นผลมาจากความเครียดและการขาดอาหารหรือการอดอาหาร ความเครียดทางใจจากที่ทำงานสามารถทำให้เกิดคาโรชิผ่านการฆ่าตัวตายได้เช่นกัน โดยผู้ที่ฆ่าตัวตายจากการทำงานหนักเกินไปจะเรียกว่า *คาโรจิซัตสึ* (過労自殺; *karōjisatsu*)

กรณีแรกของคาโรชิในญี่ปุ่นมีรายงานในปี ค.ศ. 1969 เป็นกรณีของชายวัย 29 ปี พนักงานขนส่งของบริษัทหนังสือพิมพ์เจ้าใหญ่ที่สุดของญี่ปุ่น เสียชีวิตจากเส้นเลือดในสมองแตกฉับพลัน ผลการสำรวจในปี ค.ศ. 1988 โดย Labor Force Survey รายงานว่าเกือบหนึ่งในสี่ของลูกจ้างชายทำงานมากกว่า 60 ชั่วโมงต่อสัปดาห์ ซึ่งคิดเป็นมากกว่าหนึ่งครึ่งเท่าของเวลาการทำงานต่อสัปดาห์โดยปกติที่ควรเป็น 40 ชั่วโมงต่อสัปดาห์ ความแพร่หลายและความหนักของปัญหานี้ทำให้นักกฎหมายและแพทย์จำนวนหนึ่งรวมตัวจัดตั้ง "สายด่วนคาโรชิ" ขึ้นเพื่อให้บริการแก่ทุกคนในญี่ปุ่นที่ต้องการปรึกษาปัญหาเกี่ยวกับคาโรชิ

การเติบโตขึ้นของญี่ปุ่นหลังความเสียหายในสงครามโลกครั้งที่สองสู่การเป็นมหาอำนาจทางเศรษฐกิจประกอบกับค่าปฏิกรรมสงครามจำนวนมหาศาลนั้นเชื่อกันว่าเป็นปัจจัยกระตุ้นให้เกิดคาโรชิในระดับที่เรียกว่าเป็นโรคระบาดทั่ว มีรายงานยืนยันแล้วว่าหากลูกจ้างทำงานมากกว่า 12 ชั่วโมงต่อวัน ยาวนาน 6–7 วันต่อสัปดาห์เป็นเวลาหลายปีจะส่งผลให้เกิดความทรมานทางกายภาพและทางจิต

ลักษณะ
------

ในบทความขององค์การแรงงานสากลมียกตัวอย่างกรณีของคาโรชิที่พบได้ทั่วไปอยู่สี่กรณี คือ นาย ก เป็นลูกจ้างในบริษัทแปรรูปขนมขนาดใหญ่ ทำงานยาวนานถึง 110 ชั่วโมงต่อสัปดาห์ เสียชีวิตจากหัวใจล้มเหลวเฉียบพลัน สิริอายุ 34 ปี, นาย ข เป็นพนักงานขับรถโดยสารประจำทาง ทำงานสะสม 3,000 ชั่วโมงต่อปี และไม่ได้หยุดงานในรอบ 15 วัน ก่อนที่จะเสียชีวิตจากเส้นเลือดในสมองแตกฉับพลัน สิริอายุ 37 ปี, นาย ค เป็นลูกจ้างในบริษัทสิ่งพิมพ์ขนาดใหญ่ในโตเกียว ทำงานสะสม 4,320 ชั่วโมงต่อปี (รวมการทำงานนอกเวลาในตอนกลางคืน) เสียชีวิตจากเส้นเลือดในสมองแตกฉับพลัน สิริอายุ 58 ปี ภรรยาได้รับเงินชดเชยใน 14 ปีหลังนาย ค เสียชีวิต และ นาย ง เป็นพยาบาลวิชาชีพ เสียชีวิตจากหัวใจล้มเหลวเฉียบพลันหลังทำงานอยู่เวร 34 ชั่วโมงต่อกันเป็นเวลา 5 ครั้งในเดือนนั้น สิริอายุ 22 ปี 

นอกจากนี้ ปัญหาความเครียดยังมีส่วนสำคัญในการก่อคาโรชิ รายงานของ ILO ได้ระบุรายการปัญหาความเครียดจากที่ทำงานที่นำไปสู่การฆ่าตัวตายของลูกจ้างไว้ ได้แก่ การทำงานข้ามคืน ทำงานตอนดึกดื่น ทำงานแม้ในวันหยุด โดยเฉพาะในยุค "ทศวรรษที่สูญหาย" ของญี่ปุ่น ฟองสบู่แตก บริษัทจ้างงานลดลง ภาระงานต่อหัวจึงเพิ่มขึ้นตาม, ความเครียดสะสมจากความหงุดหงิดใจที่ไม่สามารถบรรลุเป้าหมายของบริษัทได้, การบังคับลาออก (แม้แต่ลูกจ้างที่ทำงานมานานและถูกมองว่า "ซื่อสัตย์" ต่อบริษัท) การถูกปฏิเสธ หรือ การกลั่นแกล้ง เป็นต้น

ในประเทศอื่น
------------

ปรากฏการณ์การเสียชีวิตจากการทำงานมากเกินยังพบแพร่หลายในพื้นที่อื่น ๆ ของเอเชีย มีรายงานการเสียชีวิต 745,194 กรณีที่สามารถย้อนเหตุมาจากการทำงานมากเกิน ในรายงานของ WHO/ILO ในปี ค.ศ. 2016

### จีน

ดูเพิ่ม: ระบบการทำงาน 996 ชั่วโมง
ในจีน แนวคิด "การเสียชีวิตจากการทำงานหนัก" เรียกว่า ***กั้วเหลาสื่อ*** (จีนตัวย่อ: 过劳死; จีนตัวเต็ม: 過勞死; พินอิน: *Guò láo sǐ*)
ทั้งในจีนและประเทศอื่น ๆ ในเอเชีย นักธุรกิจหลายคนทำงานยาวนานภายใต้ความกดดันของการจ้องขยับขยายเส้นสายและเพื่อให้คนในเส้นสายพอใจ ระบบเส้นสายนี้เรียกว่ากวงสี ซึ่งเป็นส่วนสำคัญมากในระบบธุรกิจของประเทศจีน แรงกดดันจากระบบกวงสีให้ตั้งใจทำงานมีผลให้เกิดกั้วเหลาสี่ตามมา นอกจากนี้ยังมีแรงกดดันให้นักธุรกิจในการต้องดื่มหนักและไปสถานบันเทิงยามค่ำคืนทุก ๆ คืนเหมือนกัน เพื่อยืนยันและสร้าง "ความมีชีวิตชีวา" ให้กับลูกจ้างคนอื่น ๆ

### เกาหลีใต้

ในเกาหลีใต้มีคำเรียกว่า ***ควาโรซา*** (เกาหลี: 과로사; ฮันจา: 過勞死; อาร์อาร์: *gwarosa*; เอ็มอาร์: *kwarosa*) สำหรับเรียกการเสียชีวอนจากการทำงานหนัก เกาหลีใต้เป็นประเทศที่มีชั่วโมงทำงานยาวที่สุดแห่งหนึ่งในโลก มากกว่าญี่ปุ่น โดยอยู่ที่ 42 ชั่วโมงโดยเฉลี่ย ปัญหานี้มีมายาวนาน แต่เพิ่งมาได้รับความสนใจจากสื่อหลังมีการเสียชีวิตแบบควาโรซาในลูกจ้างของหน่วยงานรัฐบาล ในปี ค.ศ. 2018 รัฐบาลเกาหลีได้ผ่านกฎหมายลดชั่วโมงการทำงานสูงสุดลงจาก 68 เหลือ 52 ชั่วโมง

อ้างอิง
-------

1. 1 2  Case Study: Karoshi: Death from overwork (Report) (ภาษาอังกฤษ). 2013-04-23.
2. ↑  Katsuo Nishiyama; Jeffrey V. Johnson (February 4, 1997). "Karoshi-Death from overwork: Occupational health consequences of the Japanese production management". *International Journal of Health Services*. คลังข้อมูลเก่าเก็บจากแหล่งเดิมเมื่อ February 14, 2009. สืบค้นเมื่อ June 9, 2009.
3. ↑  Pfeffer, Jeffrey (20 March 2018). *Dying for a Paycheck*. pp. 63, (chapter 5). ISBN 9780062800923.
4. ↑  Marioka, Koji (2004). "Work Till You Drop". *New Labor Forum*. **13** (1): 80–85. doi:10.1080/10957960490265782. JSTOR 40342456.
5. ↑  Japanese salarymen fight back *The New York Times* - Wednesday, June 11, 2008
6. ↑  "Recession Puts More Pressure on Japan's Workers". *Bloomberg News*. January 5, 2009. เก็บจากแหล่งเดิมเมื่อ January 7, 2015.
7. ↑  Case Study: Karoshi: Death from overwork (Report). 23 April 2013. สืบค้นเมื่อ 6 September 2017.
8. ↑  "Karoshi - Institutet för språk och folkminnen". 2021-04-13. คลังข้อมูลเก่าเก็บจากแหล่งเดิมเมื่อ 13 April 2021. สืบค้นเมื่อ 2022-03-22.
9. ↑  Ma, Alexandra. "Japan's toxic culture of overwork drove a 31-year-old woman to death — and it looks like there's no end in sight". *Insider* (ภาษาอังกฤษแบบอเมริกัน). สืบค้นเมื่อ 2022-03-23. Work-related suicides among females and employees under 29 have also risen over the past few years[...] On Christmas Day 2015, 24-year-old ad agency employee Matsuri Takahashi jumped to her death [...] after working around 100 hours of overtime the month before. Weeks before her death, she posted on social media, according to the Guardian, to say: "I'm physically and mentally shattered" and "I want to die." On October 11, [...] a 23-year-old construction worker's suicide was karoshi, the Associated Press reported. The [...] man's body was found in the central Japan mountains in April, alongside a note that said he was "physically and mentally pushed to the limit."
10. ↑  Pega, Frank; Náfrádi, Bálint; Momen, Natalie C.; Ujita, Yuka; Streicher, Kai N.; Prüss-Üstün, Annette M.; Descatha, Alexis; Driscoll, Tim; Fischer, Frida M.; Godderis, Lode; Kiiver, Hannah M.; Li, Jian; Magnusson Hanson, Linda L.; Rugulies, Reiner; Sørensen, Kathrine; Woodruff, Tracey J.; Woodruff, T. J. (2021-09-01). "Global, regional, and national burdens of ischemic heart disease and stroke attributable to exposure to long working hours for 194 countries, 2000–2016: A systematic analysis from the WHO/ILO Joint Estimates of the Work-related Burden of Disease and Injury". *Environment International* (ภาษาอังกฤษ). **154**: 106595. doi:10.1016/j.envint.2021.106595. ISSN 0160-4120. PMC 8204267. PMID 34011457.
11. ↑  Oster, Shai (30 June 2014). "Is Work Killing You? In China, Workers Die at Their Desks". *Bloomberg.com*. Bloomberg.
12. ↑  Osburg, John (2013). *Anxious Wealth: Money and Morality among China's New Rich*. Stanford, California: Stanford University Press. p. 24.
13. ↑  Osburg, John (2013). *Anxious Wealth: Money and Morality Among China's New Rich*. Stanford, California: Stanford University Press. p. 140.
14. ↑  Osburg, John (2013). *Anxious Wealth: Money and Morality Among China's New Rich*. Stanford, California: Stanford University Press. p. 141.
15. ↑  "E-나라지표 지표조회상세".
16. ↑  Ko Dong-hwan (27 February 2017). "[K-Terminology] Koreans being overworked to death in 'kwarosa'". *Korea Times*.
17. ↑  Haas, Benjamin (1 March 2018). "South Korea cuts 'inhumanely long' 68-hour working week". *The Guardian* – โดยทาง www.theguardian.com.

แหล่งข้อมูลอื่น
---------------

วิกิพจนานุกรมวิกิพจนานุกรม
วิกิพจนานุกรม มีความหมายของคำว่า:   
**karoshi**

* Japan Work Culture เก็บถาวร 2021-06-25 ที่ เวย์แบ็กแมชชีน
* Report on Karoshi (1997) from the Job Stress Network website of the Center For Social Epidemiology (Link not working)
* Japan working itself to an early grave (statistics for 2006)
* Article in *The Economist*, December 2007
* Yahoo! News article, 7/8/2008
* Picture of a T-shirt warning of karoshi

  


|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ญี่ปุ่น

 |